Hvernig voru skilyrði kosningaréttar þá ? Kosningarétturinn 1843 náði aðeins til karlmanna sem áttu jörð að minnsta kosti 10 hundraða dýrleika , eins og það var orðað , ellegar áttu múr - eða timburhús í verslunarplássi , sem metið var til 1000 ríkisdalavirðis hið minnsta . Þeir karlmenn , 25 ára og eldri , sem ekki höfðu kosningarétt voru vinnumenn , menn sem gátu ekki greitt 4 kr. í útsvar , menn sem stóðu í skuld vegna sveitarstyrks og ólögráða menn . Krafan um kosningarétt kvenna til Alþingis var sennilega fyrst orðuð opinberlega árið 1885 á þingmálafundi Suður-Þingeyinga . Marga þingmenn óaði við því að auka kosningaréttinn mikið í einu til fólks sem hefði ekki náð jafn miklum þroska og þeir sem kosningarétt höfðu . Reykvískar konur fögnuðu engu að síður með miklum hátíðahöldum á Austurvelli . Fólk safnast saman á Austurvelli 7. júlí 1915 til þess að fagna kosningarétti kvenna . Þá munu um 60 prósent þjóðarinnar hafa haft kosningarétt , og kosningaþátttakan var komin upp í um 80 prósent . Fullu jafnrétti allra skilgreindra fullorðinna þegna hvað varðar kosningarétt var ekki náð fyrr en 1984 , eins og sést á því sem hér hefur verið rakið .